Vermiste tieners: Kim en Awian veilig gevind | Maroela Media
Andre Putter, 'n private speurder, het laat Maandagaand aan Maroela Media bevestig dat die twee vroeër die dag in Johannesburg gevind is. Putter sê Kim en Awian is ongedeerd en veilig terug by hulle ouerhuise.
Volgens Putter het 'n vriend van Kim en Awian deurlopend inligting aan hom verskaf en het hy die twee in 'n woonstel in Johannesburg gevind. Putter sê die twee het sedert hulle verdwyning daar gebly en is hulle nie na ander provinsies soos aanvanklik vermoed is nie.
Putter sê Kim en Awian het oorleef van geld wat hulle saamgeneem het toe hulle weggeloop het. "Ons vermoed ook hulle het gunste en gawes van vreemdelinge af ontvang. Albei is gesond en in 'n goeie toestand."
Volgens Putter het Kim en Awian se ouers hulle versoek om mekaar voorlopig nie meer te sien nie. "Die ouers sal nou maar op hul eie maniere die situasie hanteer. Dit is in die stadium nog nie duidelik wie se plan dit was om weg te loop en wat hulle daarmee wou bereik nie."
Putter het almal bedank wat met die soektog na Kim en Awian gehelp het.
Awian se ouers het hom laas gesien toe hy op Sondag 7 April omstreeks 14:00 sy huis in Doringkloof, Centurion, op sy motorfiets verlaat het. Kim is ook op 7 April laas by haar huis in Amandasig gesien nadat Awian haar opgelaai het.
Los di kinders dat hul mekaar sien! Dis julle blerrie ouers se eie skuld hul het juis weg gehardloop om saam te wees! Nou wil julle we die selfde fout maak! Hul is lief vir mekaar! Sien dit raak!!!!!!!!!!!!!!!!!!
En nou gaan die ouers heeltyd wonder wanneer loop hulle weer weg!! Bly vir die ouers en familie se part hulle is veilig terug. En in die tieners se selfsug het hulle nie vir 'n oomblik gedink wat hulle verdwyning aan hulle ouers doen nie !
Dankie aan die privaat speurder. Ek glo die ouers is verheug en gevul met blydskap.
Aan die twee kinders, ek hoop regtig julle het 'n les geleer deur jul onverantwoordelike optrede. Wees verseker dat jul ouers deur diep waters gegaan het. Moet dit nooit weer aan hulle doen nie, dit was selfsugtig.
Maak vrede, eendag is julle self ouers, dan sal julle werklik verstaan.
Konsentreer op jul skoolloopbaan, studeer en maak 'n sukses van julle lewens. Julle kan !
Ek lees die huidige kommentaar van die artikel en dit blyk my na kommentaar van ouers. Jul harte gaan uit na hul ouers en dit is jul reg. Ek self kan dink dat hul ouers 'n moeilike tyd agter die blad gehad het/wat nog voorle. Sit julself vir 'n paar sekondes in voete van die twee, Ek vind dit moeilik om te glo dat gelukkige tieners net sal verdwyn. Ja die kinders het pad gevat, maar ek voel die ouers dra ook skuld. Ek hoop daar kan vrede gevind word in die huise van die mense wat hierdeur aangeraak was.… Lees meer »
Ek stem Nick, maar ek dink nie die feit dat die ouers die 2 uitmekaar hou gaan 'n positiewe uit einde he nie! Dis heel moontlik deel van die rede hoekom hul in die 1ste plek weg geloop het! Ek weet dis moeilik en ek het kan dink hoe die ouers voel. Probeer eerder saam werk, as teen mekaar werk! Self n ma van n tiener